Հին Հերցեգովինայի թանգարան

thumb|260px
thumb|260px
thumb|260px|Պիջակների տեսակներ
thumb|260px
thumb|260px
**Հին Հերցեգովինայի թանգարան** (), տեղակայված է Սերբիայի Հանրապետության Ֆոչա քաղաքում՝ Պյոտր արքայի անվան հրապարակի վրա գտնվող «Գերստլ» հյուրանոցի շենքում։ Հիմնադրվել է 1956 թվականին, ունի ցուցադրությունների հինգ բաժիններ։

## Պատմություն
«Գերստլ» հյուրանոցը կառուցվել է 1906 թվականին և ավերվել է երկրորդ համաշխարհային պատերազմի ժամանակ։ Վերջին տարիներին այն վերանորոգվեց և նորից շահագործվեց՝ դարձյալ  որպես հյուրանոց, «Վուչևո» անվանումով։ 2014 թվականին թանգարանի շենքում ակտիվ գործունեություն  է ծավալում Ֆոչայի ժողովրդական թատրոնը։

## Ցուցադրություններ

### Բժիշկ Ռիստո Երեմիչ
Այս բաժինը նվիրված է Ֆոչիի առաջին բարձրագույն կրթությունն ստացած բժիշկ Ռիստո Երեմիչին, որն ավարտել էր Գրացի համալսարանի բժշկական ֆակուլտետը։ Նա Բոսնիայի և Հերցեգովինայի առաջին վիրաբույժն էր, որը հեղինակ էր նաև 15 գրքերի և 70-ից ավելի գիտահետազոտական աշխատությունների։ Երեմիչը հետագայում դարձավ Սարաևոյի Պետական հիվանդանոցի գլխավոր բժիշկը, Բելգրադի համալսարանի պատվավոր դոկտոր, ակադեմիկոս։

### Ֆոչան անցյալում
«Ֆոչան անցյալում» ցուցադրությունը () հնարավորություն է տալիս այցելուին՝ ծանոթանալու Ֆոչայի պատմությանն ու մշակույթին՝ հին ժամանակներից մինչև 20-րդ դարի առաջին կեսը։ Թանգարանում ցուցադրված են լուսանկարներ, հայտնի մարդկանց պատկանող իրեր, նրանց մասին պատմող նյութեր, աշխատանքային գործիքներ, զենք և զինամթերք։ Ցուցանմուշների թվում կան նաև տարբեր անվանումներով հին մետաղադրամներ, որոնք տարբեր ժամանակներում շրջանառվել են Ֆոչայում։

### Հարավսլավիայի ազգային ազատագրական պատերազմի ֆոչանյան շրջան
Այս ցուցադրությունը ներկայացնում է 1942 թվականի հունվարի 20-ից մինչև մայիսի 10-ի իրադարձությունները, երբ Ֆոչան փաստացի  վերահսկվում էր Հարավսլավիայի կոմունիստական կուսակցության կողմից, իսկ նրա իշխանությունը ղեկավարում էր Հարավսլավիայի Կենտկոմը։ Ցուցահանդեսն ընդգրկում է այդ դարաշրջանի լուսանկարները, որոնք կապված են Հարավսլավական պարտիզանական բանակի հետ, այդ թվում` Իգմանի գլխավորած հերոսական ջոկատը, որի անդամները ենթարկվեցին  ցրտահարության։

### Էթնոգրաֆիկական ցուցադրություն
Այստեղ ներկայացված են անցած դարերի կահույքներ, կենցաղային պարագաներ, այն ժողովուրդների հագուստները, որոնք բնակվել են Ֆոչայում։ Այցելուն պարզ պատկերացում կկազմի Ֆոչայի՝ XX դարասկզբի կյանքի, կենցաղի և առօրյայի մասին, կծանոթանա այդ ժամանակաշրջանի տարբեր բնագավառների աշխատանքային գործիքների հետ։
### Ցուցահանդես-Հուշամատյան
Սա Բոսնիական պատերազմի ժամանակ զոհված զինվորականների և քաղաքացիական անձանց հուշարձան է (Բոսնիայի ազատագրական պայքարի պատմությունից)։

## Պատկերասրահ

պատկեր:Muzej Stare Hercegovine Foča 01.jpg
պատկեր:Muzej Stare Hercegovine Foča 03.jpg
պատկեր:Šubara - Muzej Stare Hercegovine.jpg
պատկեր:Libada - Muzej Stare Hercegovine.jpg
պատկեր:Toke - Muzej Stare Hercegovine 04.jpg
պատկեր:Mangal - Muzej Stare Hercegovine 01.jpg
պատկեր:Stolica - dio etnografske postavke u Muzeju Stare Hercegovine u Foči.jpg
պատկեր:Spomen soba palim borcima i civilnim žrtvama Odbrambeno-otadžbinskog rata - detalj 10.jpg
պատկեր:Drveni čunak (lađica) - Muzej Stare Hercegovine.jpg
պատկեր:Upotrebni predmeti - Muzej Stare Hercegovine 02.jpg
պատկեր:Upotrebni predmeti - Muzej Stare Hercegovine 03.jpg
պատկեր:Dio postavke Dr Risto Jeremić - Muzej Stare Hercegovine 13.jpg


## Ծանոթագրություններ

## Արտաքին հղումներ

* Историјска библиотека: Одевање Срба у Хабзбуршкој монархији у 18. веку 
* Галерија слика српских народних ношња
* Етнографски музеј у Београду
* Народне ношње — чланак на пројекту Растко

Կատեգորիա:Բոսնիա և Հերցեգովինա
Կատեգորիա:1956 հիմնադրված թանգարաններ
Կատեգորիա:Սերբական Հանրապետության թանգարաններ